Gyanús utasok miatt leszállt egy gép
Három utas gyanús viselkedése miatt leszállt St. Louisban az US Airways légitársaság egyik, Phoenixbe tartó belföldi járata - közölte a közlekedési biztonsági hivatal (TSA).
A New Yorkból induló repülõgép dél körül landolt a missouri város repülõterén, ahol a rendõrség fogadta. A szóban forgó személyeket leszállították a fedélzetrõl, s a hatóságok kihallgatták õket.

A gépet átvizsgálták, és mivel semmi gyanúsat nem találtak, engedélyt adtak a felszállásra. A TSA nem árult el további részleteket, annyit közölt még, hogy a leszállított utasokat õrizetben tartják.

Vasárnap, a 2001. szeptember 11-i terrortámadások évfordulóján F16-os vadászgépek kíséretében szállt le két utasszállító az Egyesült Államokban, miután a két belföldi járaton két, illetve három utas szokatlanul hosszú idõt töltött a fedélzeti mosdóban. A hatóságok nem találtak semmi gyanúsat egyik gépen sem.
külföld